Ռէալ Մատրիտ

Ռէալ Մատրիտ ՖԱ (, , առաւել յայտնի որպէս Real Madrid, Los Blancos, Los Merengues), սպանական մասնագիտական ֆութպոլային ակումբ Մատրիտ քաղաքէն: Ստեղծուած է 1902 թուականին եւ նոյն տարին խաղերու կը սկսի աւանդական տնային սպիտակ մարզաշապիկով: Ռեալ սպաներէն կը նշանակէ արքայական, եւ այս անուանումը ստացած է Սպանիոյ թագաւոր Ալֆոնզօ XIII-ի կողմէն 1920 թուականին: Կը մասնակցի Լա Լիկային եւ կը համարուի 20-րդ դարու ամենայաջող ակումբը, Լա Լիկայի մէջ ունի մրցանշային 32 յաղթանակ, 19 Գոբա Տէլ Ռէյ (արքայական բաժակ) եւ մրցանշային տասնմէկ ԻՒԵՖԱ Յաղթականներու Լիկայի բաժակ:

Ակումբը իր տնային խաղերը կը հանդիսաւորէ Մատրիտի մէջ գտնուող Սանտիակօ Պերնապէու մարզադաշտին մէջ 1947 թուականէն: 23 Դեկտեմբեր 2000 թուականին ՖԻՖԱ-ն Ռեալին պարգեւատրած է «20-րդ դարու լաւագոյն ակումբ» մրցանակով: Ռեալը ամենայաջողակ ակումբն է նաեւ ԻՒԵՖԱ-ի ակումբային մրցաշարերու պատմութեան մէջ՝ Յաղթականներու Լիկա տասնմէկ բաժակներով եւ ԻՒԵՖԱ-ի երկու բաժակներով:

Ռեալը տարեկան եկամուտով աշխարհի ամենահարուստ ակումբն է (€ 351 միլիոն), իսկ «Ֆորպզի» տուեալներով՝ երկրորդ ամենաթանկ ակումբը. 2008 թուականին ան 950 միլիոն եւրօ կ՛արժէր:

 Պատմութիւն 
 Կանուխ տարիներ (1897-1945) 
1897 թուականին ստեղծուեցաւ Արքայական ֆութպոլային ակումբը՝ դառնալով Մատրիտեան ակումբի հիմքը: Սակայն ակումբի ստեղծման պաշտօնական ամսաթիւը կը համարուի 6 Մարտ 1902 թուականը, երբ Պատրոս եւ Ժուլիան Պալասիոս եղբայրներու կողմէ բացուեցաւ Madrid Football Club ակումբը: Երեք տարի ետք 1905 թուականին, Մատրիտ ՖԱ-ը նուաճեց իր առաջին տիտղոսը՝ յաղթելով Աթլեթիք Պիլպաոյին Սպանիոյ բաժակի եզրափակչին: 29 Յունիս 1920 թուականին Սպանիոյ թագաւոր Ալֆոնզ XIII ակումբին շնորհեց Արքայական տիտղոսը, որ սպաներէն կը հնչուի Ռեալ: Այս տեղէն կու գայ ակումբի անուանումը՝ Ռեալ Մատրիտ:

Առաջին իսկ տարիներէն խումբը առաջատառներու շարքերուն եղած է, եւ արդէն 1903-ին Ռեալը դուրս կու գայ Սպանիոյ բաժակի եզրափակիչ, ուր, սակայն, կը պարտուի Աթլեթիք Պիլպաոյին: Քանի մը տարի ետք հեղինակաւոր այդ մրցանակը երկար տարիներ իր տեղը գտաւ Մատրիտեան ակումբին մէջ։ 1905-1908 թուականներուն Ռեալը չորս տարի անընդմէջ Բաժակի յաղթող ճանչցուեցաւ: Իսկ երկրի առաջնութեան մէջ, որ առաջին անգամ եղաւ 1928 թուականին, խումբը երկու տարի անընդմէջ՝ 1932 եւ 1933 թուականներուն, յաղթեց Բրիմիորի մէջ:

 1950-էն 1980-ական Թուականներ 
Ռեալի վերելքը կարելի է համարել 1950-ական թուականներուն: 1950-ական թուականներու կէսերուն Եւրոպայի մէջ որոշեցին ստեղծել աշխարհամասի ֆութպոլի ֆետերացիա, որ կը կարգաւորէր ինչպէս ակումբային, այնպէս ալ հաւաքականներու մակարդակով առաջնութիւններ: Եւ երբ Ռեալը դարձաւ Եւրոպայի Յաղթականներու Բաժակի անդրանիկ խաղարկութեան յաղթողը 1954-55 թուականներու մրցաշրջանին:

Այդ ժամանակէն սկսեալ խումբը 5 տարի շարունակ յաղթական ճանչցուեցաւ հեղինակաւոր այդ առաջնութեան մէջ։ Եւրոպական յաջողութիւններուն զուգընթաց՝ ակումբը նաեւ անպարտելի էր Սպանիոյ ներքին առաջնութեան մէջ, 1954-էն մինչեւ 1969 թուականը անոնք 12 անգամ Յաղթական ճանչցուեցան երկրին մէջ։ Ռեալը 15 տարի անընդմէջ իրաւունք ստացաւ հանդէս գալ Յաղթականներու Լիկայի մէջ։ Առաջին անգամ, անոնք չյաջողեցան մասնակցիլ Լիկային, 1970 թուականին: Ռեալի անպարտելի կազմին մէջ այդ ժամանակ հանդէս կու գային Եւրոպայի լաւագոյն խաղցողները՝ Ալֆրետօ Տի Սթեֆանօ (Եւրոպայի լաւագոյն ֆութպոլիստը 1957, 1959-ին), ֆրանսացի Ռայմոն Կոպան (1958 թուականի Ոսկէ գնդակի դափնեկիրը), Հունգարացի Ֆերենց Պուշկաշը (1960 թուականի երկրորդ տեղ գրաւող Եւրոպայի լաւագոյն ֆութպոլիստ), Ֆրանսիսքօ Հենթօն: 1960-ական թուականներուն խումբը տեղափոխուեցան Ժոզէ Սանդամարիան, Ամանսիոն, Պիրին: Երբ այս հերոս խաղցողները աւարտեցին իրենց գործի ասպարէզը, Ռեալը կամաց-կամաց սկսաւ զիջիլ իր դիրքերը Եւրոպական ասպարէզին մէջ:

 1980-1990-ական Թուականներ 
Յաջորդ վերելքին ակումբի երկրպագուներուն պահանջուեցաւ սպասել 20 տարի, երբ գլխաւորութեամբ Էմիլիօ Բուտրագենիոյի խումբէն եկան Միչելը, Ուկօ Սանչէզը, Մանոլօ Սանչէզը, Մարտին Վասկեսը եւ Միգել Պարդեսան: Անոնք յաղթեցին անընդմէջ ԻՒԵՖԱ-ի բաժակը (1984-էն 1986 թուական) եւ 5 անգամ դարձան Սպանիոյ յաղթական: Յաղթականներու Լիկայի մէջ 7-րդ յաղթանակի հիմքը դրաւ իտալացի մասնագէտ Ֆապիօ Կապելլօն, որ ակումբ հրաւիրեց Ռոպերթօ Քառլոսին, Զէ Էտորֆին, Միյատովիչին, Շուքերին, Պանուչիին: Այս խաղացողները Ռաուլի, Հիերրոյի, Ֆերնանտօ Ռետոնտոյի, Կանիսարեսի հետ միասին կազմեցին խումբի կորիզը եւ արդէն նոր մարզիչ՝ գերմանացի Յուպ Հայնկէզի գլխաւորութեամբ 1997-1998 թուականներու մրցաշրջանին յաղթական ճանչցուեցան ԻՒԵՖԱ-ի Յաղթականներու Լիկայի մէջ։ Սակայն Բրիմիորի մէջ այդ տարի խումբը գրաւեց 4-րդ հորիզոնականը մրցաշարային աղիւսակին մէջ, եւ Հայնկէզը հրաժարական տուաւ: Անոր փոխարինեց Հոլանտացի Կուս Հիտինկը: Հոլանտացին երկար ժամանակ չմարզեց Արքայական ակումբը, ան Մատրիտի մէջ մնաց մինչեւ 1999 թուական Փետրուար ամիսը:

 Լոս Կալակտիկոսը եւ Ռամոն Կալդրունի Նախագահ Դառնալը 
Հիդինկի հեռանալէն ետք խումբը սկսաւ մարզել ուելսցի մասնագէտ Ճոն Թոշակը, որուն հեռացուցին ակումբէն այդ տարի Նոյեմբերին: Խումբը յանձնեցին սպանացի Վիսենթէ Տէլ Պոսկէին, որ իր ֆութպոլային գործի ասպարէզին մէջ մեծամասնութիւնը անցուցած էր Ռեալի մէջ։ Տէլ Պոսկէն Սպանիոյ առաջնութեան մէջ այդքան ալ յաջողութիւն չունեցաւ, 8-րդ հորիզոնականէն խումբը բարձրացաւ 5-րդ հորիզոնականը: Սակայն Արքայական ակումբին բերաւ իր թիւով 8-րդ յաղթանակը Յաղթականներու Լիկայի մէջ։ Ակումբի նոր նախագահ ընտրուեցաւ Ֆլորենդինօ Բերեսը, որ որոշեց ակումբ հաւաքել ֆութպոլային «Աստղեր»ը: Առաջին ձեռք բերելը եղաւ փորթուկալացի Լուիս Ֆիկուն, որ խումբին տեղափոխեց Ռեալի դարաւոր մրցակից Պարսելոնայէն, մրցանշային 71 միլիոն եւրոյով: Մէկ տարի ետք ակումբ եկաւ ֆրանսացի Զինետին Զիտանը, աւելի մեծ փոխանցման գումարով՝ 75 միլիոն եւրոյով: Եւս մէկ տարի ետք Մատրիտ եկան Ռոնալտօն, 2003 թուական ամրան Պեքեմը, 2004 թուականին՝ Օուէնը: Այսպէսով 2004-05 թուականներու մրցաշրջանին միեւնոյն ակումբին մէջ կը խաղային միանգամայն 4 ֆութպոլիստներ, որոնք «Ոսկի գնդակ»ի դափնեկիրներ էին՝ Ռոնալտօ (1997 եւ 2002 Աշխարհի լաւագոյ ֆութպոլիստ), Զինետին Զիտան (1998), Լուիս Ֆիկու (2000), Մայքլ Օուէն (2001): «Աստղերու» այդ բոյլը սկսան անուանել «Կալագդիկոս»:

Բերեսի 5 տարի ղեկավարելու ժամանակահատուածին Արքայական ակումբը երկու անգամ յաղթական ճանչցուեցաւ Բրիմիորի մէջ եւ մէկ անգամ Յաղթականներու Լիկայի մէջ։ 
Ֆլորենդինօ Բերեսի հեռանալէն ետք ակումբի նոր նախագահ ընտրուեցաւ Ռամոն Կալտերոնը: Նոր ղեկավարի գործելու ոճը կը տարբերէր նախորդէն: Ան խումբ հրաւիրեց Պրեդրագ Միատովիչին, որ նշանակուեցաւ մարզական տնօրէն, ան մնաց մինչեւ 2009 թուականը: Կալտերոնի նպատակը աստղեր հաւաքել չէր ակումբին մէջ, չնայած իր նախընտրական քարոզարշաւին կը խոստանար ձեռք բերել «Մանչեսթըր Իւնայթըտ»ի կիսապաշտպան Քրիսթիանօ Ռոնալտոյին, որ անոր քով չստացուեցաւ: Սակայն խումբը յաղթեց 2007 թուականին Լա Լիկան: Իսկ 2008-ին Արքայական ակումբը յաղթեց Սպանիոյ Սուբըրբաժակը: Ռամոնի ղեկավարման տարիներուն ակումբէն հեռացան Ռոպերթօ Քառլոսը, Պեքեմը, Ռոպինիոն, Ռոնալտօն: 2009-ին Կալտերոնը հրաժարական տուաւ, մեծ աղմուկ հանեց 2006-ի ընտրութիւններուն կեղծելու կապակցութեամբ։ Անոր 4 տարիներու ղեկավարման ընթացքին Ռեալը երկու անգամ յաղթական դարձաւ Սպանիոյ մէջ:

 Բերեսի երկրորդ եւ Մոուրինիոյի ժամանակներ (2009-2013) 
1 Յունիս 2009-ին Բերեսը նորէն ստանձնեց ակումբի նախագահի պաշտօնը, առանց քուէարկութեան, որովհետեւ անոր բոլոր մրցակիցները հանեցին իրենց թեկնածութիւնը ընտրութիւններէն: Ան սկսաւ նոր «Կալագդիկոս»ի ստեղծումը: Առաջին քայլը, որ ան կատարեց Զինետին Զիտանին՝ զայն խորհրդականի պաշտօն տուաւ:

9 Յունիսին երկար բանակցութիւններէ ետք Բերեսը ձեռք բերաւ իտալական «Միլան»էն պրազիլցի կիսապաշտպան Քաքային 68 միլիոն եւրոյով,The Times Madrid Signs Kaká timesonline.co.uk  իսկ յետոյ գնեց մէկ այլ ոսկէ գնդակի դափնեկիր՝ Քրիսթիանօ Ռոնալտօն Մանչեսթըր Իւնայթըտէն մրցանիշ 80 միլիոն եւրոյով: Պայմանագիրը նախատեսուած էր 6 տարի ժամկէտով: Յետոյ եկան Ռաուլ Ալպիոլը («Վալենսիա»յէն 15 միլիոն եւրօ), Արպելոան եւ Ալոնզօն (երկուքն ալ «Լիւըրբուլ»էն, համապատասխանաբար 4 եւ 30 միլիոն եւրօ), Պենզեման (Լիոնէն 35 միլիոն եւրօ): Չնայած այդ ձեռքբերումներուն՝ ակումբը այդպէս ալ չկրցաւ ոչ մէկ լուրջ մրցանակ նուաճել: 2009-10 մրցաշրջանին խումբը գրաւեց 2-րդ հորիզոնականը՝ առաջ ձգելով «Պարսելոնա»յին, այն դեպքին, երբ Սուբըր Գլասիգոյի երկու հանդիպումներուն ալ անոնք պարտուեցան «Պարսա»յին:

Յաղթականներու Լիկայի մէջ նոյնպէս անյաջող հանդէս եկան եւ 1/8 եզրափակիչէն ստիպուած եղան հրաժեշտ տալ առաջնութեան: Իսկ Սպանիոյ Բաժակին անոնք արդէն իսկ առաջին շրջագայութեան պարտուեցան երկրի 3-րդ բաժանման ներկայացնող «Ալքորիքոն»ին:

Մրցաշրջանի աւարտէն ետք ակումբի գլխաւոր մարզիչ պաշտօնէն հեռացուեցաւ Մանուէլ Պելեկրինին եւ նշանակուեցաւ նոր մարզիչ՝ փորթուկալացի Խոզէ Մոուրինիօն: Նոր սկսած մրցաշրջանէն առաջ Բերեսը իր նախորդ ձեռքբերումներուն համեմատ աւելի համեստ գտնուեցաւ: Ան փոխանցման ժամանակ ծախսեց 70 միլիոն եւրօ եւ խումբին տեղափոխեցին փորձառու փորթուկալացի պաշտպան Ռիքարտօ Կառուալիւն, սպանացիներ Բէտրօ Լեոնը եւ Սերժիօ Կանալէզը, գերմանացիներ Մեսութ Օզիլը եւ Սամի Ժետիրան, արժանթինցի Անժել Տի Մարիան (Սակայն հիմա ուրիշ Ֆութպոլային ակումբի մէջ կը գտնուի): Սակայն ակումբէն հեռացաւ վերջին 20 տարիներու խորհրդանիշ Ռաուլ Կոնզալէզը, որ տեղափոխուեցաւ գերմանական «Շալքէ-04»ի:

Լա Լիկայի 2011-12 մրցաշրջանին Ռեալ Մատրիտ յաղթեց Լիկան՝ 32-րդ անգամ նուաճելով տիտղոսը եւ դառնալով մրցանակիր Լա Լիկայի բոլոր ժամանակներու պատմութեան մէջ՝ մրցաշրջանը աւարտելով մրցանշային 100 միաւորով, հարուածեց մրցանշային 121 կօլ եւ հարուածեց բաց ձգած կօլերով՝ ստացաւ +89 ցուցանիշը, եւ եւս մէկ մրցանիշ 16 անգամ հիւրընկալուելով յաղթանակ եւ ընդհանուր 32 յաղթանակ Լա Լիկայի մէջ:Լա Լիկա 2011-12 Նոյն մրցաշրջանին, Քրիսթիանօ Ռոնալտօն անցաւ 100 կօլի սահմանը սպանական Լիկաներուն: Իսկ երբ Ռոնալտօն անցաւ 101 կօլի սահմանները՝ 92 խաղերու մէջ, ան անցաւ հերոս Ֆերենց Պուշկասի արդիւնքը, որ սահմանած էր 100 կօլ 105 խաղերու մէջ։ 2012-2013 խաղաշրջանին խումբին միացած են Մայքլ Էսսիէնը ու Լուքա Մոտրիչը: Լուքա Մոտրիչը Ռեալ տեղափոխուած է Դոդենհեմէն, փոխանցման արժէքը կը կազմէ մօտ 40 միլիոն եւրօ, իսկ Մայքլ Էսսիէնը վարձավճառով տեղափոխուած է Լոնտոնի Չելսիէն: Սակայն այդ ալ չօգնեց, որպէսզի նուաճեն երկրի յաղթական տիտղոսը, բայց կրցան յաղթել Սուբըրբաժակը: Իսկ Սպանիոյ Բաժակին մէջ մէկ քայլով կը բաժնէր Բաժակը նուաճելու, սակայն աւելցած ժամանակին պարտուեցան Աթլեթիքօ Մատրիտին 2-1 հաշիւով (վերջին անգամ Աթլեթները Ռեալին յաղթած էին 14 տարի առաջ), Ֆլորենթինօ Փերեսը յայտարարած էր մրցաշրջանի վերջին Մոուրինիոյի հրաժարականի մասին: Մոուրինիոն վերադարձաւ Անգլիոյ Բրիմիոր Լիկայի Չելսի ակումբ, այդ խումբը մարզած էր նաեւ 2004-էն 2007 թուական:

 Անճելոտտիի ժամանակներ (2013-2015) 
25 Յունիս 2013 թուականին, Քառլօ Անճելոտտին դարձաւ Ռեալ Մատրիտի գլխաւոր մարզիչ՝ փոխարինելով Մոուրինիոյին եւ կնքելով երեք տարուան պայմանագիր: Օրեր ետք ան Ռեալի մէջ առաջին մամլոյ ասուլիսուի մէջ նշեց, որ Զինետին Զիտանը եւ Փոլ Կլեմենտը պէտք է ըլլան իր օգնականները:

Նոյն շրջագայութեան Ռեալը իրականացուց քանի մը կարեւոր փոխանցումներ: Նախ, խումբին միացաւ Թոթենհեմի առաջատար Կարէթ Պէյլը, մրցանշային՝ 100 միլիոն եւրոյի, այնուհետեւ խումբէն հեռացաւ Մեսութ Օզիլը՝ 47 միլիոն եւրոյի տեղափոխուելով Արսենալ: 2014 թուականին խումբէն հեռացան Անժէլ Տի Մարիան (59.7 միլիոն ֆոնտ) եւ Խաւի Ալոնզօն (10.000.000 եւրօ): Անճելոտտին միանգամէն կրցաւ դրականօրէն փոխել խումբին խաղը, որուն արդիւնքը եղան մրցաշրջանի աւարտին նուաճած երկու բաժակները: Չնայած այն բանին, որ 2013-14 մրցաշրջանին խումբը Լա Լիկայի մէջ գրաւեց 3-րդ տեղը, այնուամենայնիւ նախքան այդ կրցած էր դառնալ Սպանիոյ Բաժակակիր՝ եզրափակչին Կարէթ Պէյլի յաղթական կօլի շնորհիւ 2-1 հաշիւով յաղթելով Պարսելոնային: 24 Մայիս 2014 թուականին, ԻՒԵՖԱ Յաղթականներու Լիկայի եզրափակչին Ռեալը հանդիպեցաւ Աթլեթիքօ Մատրիտի հետ եւ աւելցած ժամանակով յաղթեց 4-1 հաշիւով: Շատ անհանգիստ խաղ էր 36-րդ վայրկեանին Տիէկօ Կոտինը առաջ կը մղէ Աթլեթիքօ Մատրիտին:Մինչեւ 94-րդ վայրկեան Մատրիտցիները չկրցան կօլ հարուածել: 94-րդ վայրկեանին Սերժիօ Ռամոսը Լուքա Մոտրիչի անկիւնէ փոխանցումէ ետք գրաւեց Տիպօ Քորթուայի դարպասը: Եւ անկէ ետք կօլի հեղինակ դարձան Մարսելօն, Կարէթ Պէյլը, եւ Քրիսթիանօ Ռոնալտօն:

Այսպիսով, Ռեալ Մատրիտ 12 տարուան ընդմիջումէ ետք կրկին նուաճեց Յաղթականներու Լիկայի Բաժակը, որ իրեն համար տասներորդն էր (La Décima):

 Ռաֆայէլ Պենիտես 
Քառլօ Անճելոտտին չկրցաւ որեւէ առաջնութեան մէջ յաղթել եւ այդ իսկ պատճառ դարձաւ որ զայն հեռացնեն իր պաշտօնէն: Գլխաւոր մարզիչ նշանակեցին Ռաֆայէլ Պենիտեսին: Այդ ժամանակ խումբէն կը հեռանայ Մատրիտի Սուրբը՝ Իքեր Քասիասը եւ պաշտպան Ֆապիօ Քոնդրաօն: Բայց Պենիտեսը լաւ տարբերակ չէր Ռեալ Մատրիտի համար: Բենիտեսի գլխաւորութեամբ Ռեալ Մատրիտը չկրցաւ յաղթել Լա Լիկայի նորեկ Ժիժոնի Սպորդինկին: Ծանր պարտութիւն կը կրէ գլխաւոր հակառակորդ Պարսելոնայէն (4-0): Չկրցան յաղթել նաեւ Աթլեթիքօ Մատրիտին, Վիառեալին, Վալենսիային եւ Սեւիային: Եւ 4 Յունուար 2016 թուականին Պենիտեսին կ՛ազատեն իր գլխաւորած պաշտօնէն եւ Պենիտեսի փոխարէն որպէս գլխաւոր մարզիչ կը նշանակեն հերոս Զինետին Զիտանին:

 Զինետին Զիտան 
Զինետին Զիտանը դարձաւ Ռեալի մարզիչ 5 Յունուար 2016 թուականին: Հետաքրքիր պատմական ակնարկ մը կայ Զիտանի մասին: Զիտանը Ռեալի կազմին մէջ որպէս ֆութպոլիստ՝ իր առաջին հանդիպումը ունեցած էր Տեպորտիվոյի դէմ, որպէս մարզիչ նոյնպէս Տեպորտիվոյի դէմ (5-0): Որպէս ֆութպոլիստ Ռեալի կազմին մէջ ԻՒԵՖԱ Յաղթականներու Լիկայի շրջանակներուն առաջին հանդիպումը եղած է Ռոմայի դէմ, որպէս մարզիչ նոյնպէս:

Իր առաջին Էլ Քլասիքոյի ժամանակ Զիզուն հիանալի մարտավարութիւն ընտրած էր։ Զիտանը ընտրած էր մարտավարութիւն, ոչ թէ աստղային կազմ: Զինետին Զիտանը դարձաւ Պերնդ Շուստերէն ետք առաջին մարզիչը, որ յաջողեցաւ յաղթել իր առաջին Քլասիքօն: Խաղէն առաջ կայացած մամուլի ասուլիսի ժամանակ Զիտանը նշած էր, որ ֆութպոլիստներու հետ չէ քննարկած առաջին շրջանին 0-4 հաշիւով կրած խայտառակ պարտութիւնը, իսկ խաղին ժամանակ զգացուեցաւ՝ ֆրանսացին յստակ հետեւութիւններ ըրած էր այդ հանդիպումէն եւ Ռաֆայէլ Պենիտեսի սխալները թոյլ տալու մտադրութիւն չունի:

Թոնի Քրուսի եւ Լուքա Մոտրիչի հետ Զիտանը խաղադաշտ դուրս բերած էր Կազեմիրոյին, որ պաշտպանութենէն առաջ, ըսաւ՝ «վահան ըլլար»: Մէկնարկային վայրկեաններուն հիւրերը կը խաղային սահանկումներով՝ փորձելով քաթալոնացիներուն թոյլ չտալ, որ զգային գրոհային ռիթմը: Մարտավարութիւնը փոխուեցաւ, երբ Քէյլոր Նաւասի դարպասին մօտ առաջին լուրջ կօլային պահը ստեղծեցին Նեյմարը ու Լուիս Սուարէզը, սակայն ուրուկուացին պարզապէս չկրցաւ հարուածել շատ նպաստաւոր դիրքէն: Անկէ ետք «Ռեալի» ֆութպոլիստները մոռցան յարձակումի մասին, պաշտպանեցին ամբողջ խումբով, անգամ Կարէթ Պէյլը ու Քրիսթիանօ Ռոնալտօն սեփական տուգանային մեծ ծաւալի աշխատանք կատարեցին: Ճիշդ է՝ սխալներ եւ անորակ փոխանցումներ եւս եղան, բայց «Ռեալը» յաջողեցաւ առաջին կէսին կօլ բաց չձգել: Եւ այդ խաղին Ռեալը յաղթեց 2-1 հաշիւով::

260px|մինի|ձախից|Մարզադաշտը ներսէն
260px|մինի|ձախից

Մարզադաշտը անուանուած է ի պատիւ 1943-1975 թուականներու Ռեալի նախագահ Սանտիակօ Պերնապէուի, որ եղած է մարզադաշտի կառուցման հիմնական «մեղաւորը»: Շինարարութիւնը տեւած է 3 տարի: Բացման խաղը եղաւ փորթուկալական Պելենենսեշիի դէմ ընկերական խաղին, որ տեղի ունեցաւ 14 Դեկտեմբեր 1947 թուականին, որ աւարտեցաւ դաշտի տէրերուն յաղթանակով 3-1 հաշիւով:

1950-ական թուականներուն Եւրոպայի Յաղթականներու Բաժակի մէջ Ռեալի վստահ ելոյթներու շնորհիւ ակումբի շահոյթը մեծցաւ, որ հնարաւորութիւն տուաւ նոր մարզադաշտի նստատեղերու աւելացման, որուն շինութիւնը յայտնի էր սպիտակ աշտարակներով, մինչեւ 125.000 նստատեղ: 1955 թուականին մարզադաշտը վերանուանեցաւ Սանտիակօ Պերնապէու, իսկ 1957-ին Եւրոպայի Յաղթականներու Բաժակի եզրափակչին առաջին անգամ վառեցան լոյսերը:

1978 թուականին մահացած Սանտիակօ Պերնապէուն նոր մարզադաշտի կառուցումը կը յուսար տեղափոխել Մատրիտի հիւսիսը, սակայն իր ծրագիրը չիրականացաւ: 1982 թուականի աշխարհի առաջնութեան ժամանակ մարզադաշտը վերակառուցուեցաւ: Այս ժամանակ արդէն կային 32.000 նստատեղ եւ 60.000 հանդիսականի համար նախատեսուած կանգնելու տեղեր: Ընդհանուր առմամբ խմբային փուլի 3 խաղերուն եւ եզրափակիչ խաղին մարզադաշտը հիւրընկալեց 345.000 հանդիսական: Տասը տարի ետք վերանորոգումը շարունակուեցաւ. կառուցուեցաւ մարզդաշտի տրիբունի երրորդ յառուսը: Նստատեղերուն քանակը 65.000-էն հասաւ 105.000-ի: Հերթական վերակառուցմէ ետք նստատեղերուն քանակը նուազեցաւ հասնելով 74.871-ի:

Մարզադաշտին մէջ կայացած է 1964 թուականի Եւրոպայի առաջնութեան եզրափակիչը, 2010 թուականի Յաղթականներու Լիկայի եզրափակիչը: 14 Նոյեմբեր 2007 թուականին ԻՒԵՖԱ-ն Պերնապէուին շնորհեց էլիտար ֆութպոլային մարզադաշտի կարգավիճակ:

 Սանտիակօ Պերնապէու
 Տարողութիւն - 8.454
 Չափեր - 107 x 72 մեթր
 Հասցէ - Concha Espina, 1 28036 Madrid

 Մարզաշապիկի հովանաւորները եւ արտադրողները 
ԺամանակաշրջանՀամազգեստըՀովանաւորը 1980-1982AdidasՉէ եղած 1982-1985Zanussi 1985-1989HummelParmalat 1989-1991 Reny Picot 1991-1992Otaysa 1992-1994Teka 1994-1998Kelme 1998-2001Adidas 2001-2002 Realmadrid.com 2002-2005Siemens mobile 2005-2006Siemens 2006-2007Benq Siemens 2007-2011bwin 2011-2013 2013-2018Fly Emirates

 Համազգեստի փոփոխութիւնները 

 Ռեալ Մատրիտի աւագներ 
մինի|աջից|Ռեալի հերոսը, Ռաուլ
ՖութպոլիստԳործի ասպարէզԱւագՀամարԽաղերՍերժիօ Ռամոս2005-մ.ժ.2015-?4300 (40) Իքեր Քասիաս1999 -20152010 -20151591 (-617) Ռաուլ1994 - 20102003 - 20107741 (323) Ֆերնանտօ Հիերրօ1989 - 20032001 - 20034598 (126) Մանուէլ Սանչիս1983 - 20011988 - 20015710 (49) Սանտիանա1971 - 19881979 - 19889632 (352) Փիրրի1964 - 19791976 - 19794595 (210) Ամանսիօ1962 - 19761971 - 19767471 (142) Ֆրանսիսքօ Ժենտօ1953 - 19711961 - 197111428 (126)

 Մրցանիշեր 
Այս արդիւնքները կը համարուին լաւագոյնները մրցաշարերու մասնակցող բոլոր ակումբներուն մէջ
 Վերջին Թարմացում՝ 30 Մայիս 2014 թուական
 Աղբիւր՝ Ռեալ Մատրիտ
 11 յաղթանակ Յաղթականներու Լիկայի մէջ
 214 յաղթանակ Յաղթականներու Լիկայի մէջ
 32 խաղ անընդմեջ Ռեալը կը գրաւէ մրցակիցներու դարպասները Յաղթականներու Լիկայի մէջ
 32 անգամ յաղթած է Լա Լիկայի մէջ
 121 կօլ Լա Լիկայի մէկ մրցաշրջանի մէջ

 ֆութպոլիստներու Մրցանիշեր 

 Խաղերու Քանակով 
 Այս խումբին պատմութեան մէջ ամենաշատ հանդիպումներու մասնակցած ֆութպոլիստներու ցանկն է
 Վերջին Թարմացում՝ 30 Մարտ 2014 թուական
 Աղբիւր՝ Ռեալ Մատրիտ

{|align="center" bgcolor="#1F3B66" cellpadding="3" cellspacing="0" border="1" style="font-size: 95%; border: gold solid 1px; border-collapse: collapse;"
|- align=center bgcolor=#1F3B66 style="color:white;"
!width=40|№
!width=170|Անուն
!width=100|Ժամանակահատուած
!width=60|Լա Լիկա
!width=60|Արքայական Բաժակ
!width=60|Իւրոբաժակներ
!width=60|Այլ
!width=80|Խաղեր
|-
|- bgcolor="#FFFFFF"
|1||align="left"| Ռաուլ Կոնսալէզ||1994-2010||550||37||135||19||741
|-
|- bgcolor="#FFFFFF"
|2||align="left"| Մանուէլ Սանչիս||1983-2001||524||67||100||20||711
|-
|- bgcolor="#FFFFFF"
|3||align="left"| Իքեր Քասիաս||1999-2015||477||40||143||16||700
|-
|- bgcolor="#FFFFFF"
|4||align="left"| Քառլոս Սանտիանա||1971-1988||461||84||87||13||645
|-
|- bgcolor="#FFFFFF"
|5||align="left"| Ֆերնանտօ Հիերրօ||1989-2003 ||439||43||103||16||601
|-
|- bgcolor="#FFFFFF"
|6||align="left"| Ֆրանսիսքօ Ժենտօ|| 1953-1971||428||74||95||2||599
|-
|- bgcolor="#FFFFFF"
|7||align="left"| Ժոզէ Կամաչօ||1973-1989||414||61||90||12||577
|-
|- bgcolor="#FFFFFF"
|8||align="left"| Փիրրի||1964-1979||417||67||75||2||561
|-
|- bgcolor="#FFFFFF"
|9||align="left"| Ժոզէ Միչել||1981-1996||404||53||88||14||559
|-
|- bgcolor="#FFFFFF"
|10||align="left"| Կուտի||1995-2010||387||40||101||14||542

 Կօլերու քանակով 
 Այս խումբին պատմութեան մէջ ամենաշատ կօլեր հարուածած ֆութպոլիստներու ցանկն է
 Վերջին Թարմացում՝ 24 Մարտ 2014 թուական
 Աղբիւր՝ Ռեալ Մատրիտ

{|align="center" bgcolor="#1F3B66" cellpadding="3" cellspacing="0" border="1" style="font-size: 95%; border: gold solid 1px; border-collapse: collapse;"
|- align=center bgcolor=#1F3B66 style="color:white;"
!width=40|№
!width=170|Անուն
!width=100|Ժամանակահատուած
!width=80|Կօլեր
!width=80|Խաղեր
|-
|- bgcolor="#FFFFFF"
|- bgcolor="#FFFFFF"
|-
|- bgcolor="#FFFFFF"
|1||align="left"| Քրիսթիանօ Ռոնալտօ||2009- ||304||270
|-
|2||align="left"| Ռաուլ Կոնսալէզ||1994-2010||323||741
|-
|- bgcolor="#FFFFFF"
|3||align="left"| Տի Սթեֆանօ||1953-1964||307||396
|-
|- bgcolor="#FFFFFF"
|4||align="left"| Քառլոս Սանտիանա||1971-1988||289||645
|-
|- bgcolor="#FFFFFF"
|5||align="left"| Քրիսթիանօ Ռոնալտօ||2009- ||304||278
|-
|- bgcolor="#FFFFFF"
|6||align="left"| Ֆերենց Պուշկաս||1958-1966||242||262
|-
|- bgcolor="#FFFFFF"
|7||align="left"| Ուկօ Սանչէզ|| 1985-1992||208||282
|-
|- bgcolor="#FFFFFF"
|8||align="left"| Ֆրանսիսքօ Ժենտօ||1952-1970||179||599
|-
|- bgcolor="#FFFFFF"
|9||align="left"| Փիրրի||1964-1979||171||561
|-
|- bgcolor="#FFFFFF"
|10||align="left"| Էմիլիօ Բուտրակենիօ||1983-1995||171||463
|-
|- bgcolor="#FFFFFF"
|12||align="left"| Ամանսիօ||1962-1976||155||471

 Գլխաւոր Մրցակիցներ 
  Պարսելոնա (El Classico)
  Աթլեթիքօ Մատրիտ (El derby Madrileno)

 Ներկայ Կազմ 

<table style="float: right; width: 160px; border: #99B3FF solid 1px">
<tr><td><div style="position: relative;">
200px

</font>

</div></td></tr>
Ռեալ Մատրիտի մէկնարկային կազմը 2015-2016 մրցաշարին
</table>



 Փոխանցումներ 2015/2016 

 Եկան 
ԴիրքԽաղացողՆախկին ակումբՊ Տանիլօ ՓորթօԿՊ Մարքօ Ասենսիօ ՄայորկաԿՊԿազեմիրօ** ՓորթօԿՊԼուքաս Վասկես** ԷսպանիոլԿՊՏէնիս Չերիշեւ** Վիառեալ

 Գացին 
ԴիրքԽաղացողՆոր ակումբԴՊ Իքեր Քասիաս ՓորթօԿՊ Սամի Խետիրա*** ԺիւվենդուսՀՐ  Ժաւիէր Էրնանտէզ** Մանչեսթըր Իւնայթըտ
* Վարձավճառով 
** Վարձավճառէն 
*** Ազատ ֆութպոլիստի կարգավիճակով

 Անձնակազմ 
 Ներկայիս մարզչական անձնակազմ 

Դիրք Գլխաւոր մարզիչ  Զինետին Զիտան Մարզիչի օգնական  Սանտիակօ Սոլարի Դարպասապահներու մարզիչ  Ժաւի Վալերօ Ֆիտնեսի մարզիչ  Փակօ Տէ Միկել Ֆիտնեսի մարզիչ  Ֆրանցեսքօ Մաուրի Խաղի պատուիրակ  Չենտօ
 Վերջին Թարմացում՝ 5 Յունուար 2015 թուական
 Աղբիւր՝ Ռեալ Մատրիտ

 Գլխաւոր մարզիչներ 
  Արթուր Ճոնսոն (1910-1920)
  Ժուան Տէ Կարսեր (1920-1926)
  Փետրօ Լիորենդէ (1926)
  Սանտիակօ Պեռնապէու (1926-1927)
  Ժոզէ Պերաոնտօ (1927-1929)
  Փոզէ Կիրանտէ (1929-1930)
  Լիպօ Խերցքա (1930-1932)
  Ռոպերթ Ֆիրստ (1932-1934)
  Ֆրանսիսիքօ Պրու (1934-1941)
  Ժուան Արմետ (1941-1943)
  Ռամոն Էնսինաս (1943-1945)
  Խասինտօ Կինկոսէզ (1945-1946, 1947-1948)
  Պալտասար Ալբենիս (1946-1947, 1950-1951)
  Մայքլ Քիպինկ (1948-1950)
  Հեքթոր Սկարոնէ (1951-1952)
  Ժուան Անթոնիո Իպինիա (1952-1953)
  Էնրիքէ Ֆերնանտէզ (1953-1954)
  Ժոզէ Վիալոնկա (1954-1957)
  Լուիս Կարնիկլիա (1957-1959; 1959)
  Միկել Մունիոս (1959; 1960-1974)
  Մանուէլ Ֆկեյտաս (1959-1960)
  Լուիս Մոլովնի (1974; 1977-1979; 1982; 1985-1986)
  Միլիան Միլիանիչ (1974-1977)
  Վոյատին Պոշկով (1979-1982)    Ալֆրետօ Տի Սթեֆանօ (1982-1984; 1990-1991)
  Ամարօ Ամանսիօ (1984-1985)
  Լէօ Պենհակեր (1986-1989; 1992)
  Ճոն Թոշակ (1989-1990; 1999)
   Ռատոմիր Անտիչ (1991-1992)
  Ֆլորօ Բենիտա (1992-1994)
  Վիսենտէ Տէլ Պոսքէ (1994; 1996; 1999-2003)
  Ժորժէ Վալտանօ (1994-1996)
  Արսենիօ Իկլեսիաս (1996)
  Ֆապիօ Կապելլօ (1996-1997; 2006-2007)
  Յուպ Հայնկէզ (1997-1998)
  Գուս Հիտինկ (1998-1999)
  Քարլոս Քէյրուս (2003-2004)
  Ժոզէ Անթոնիա Կամաչօ (2004)
  Մարիանօ Կարսի Ռեմոն (2004)
  Վանտէչլէյ Լիւշեմպուրկու (2004-2005)
  Ժուան Ռամոն Լոպես Կառօ (2005-2006)
  Պերնդ Շուստեր (2007-2008)
  Ժուան Տէ Ռամոս (2008-2009)
  Մանուէլ Փելեկրինի (2009-2010)
  Ժոզե Մոուրինիո (2010-2013)
  Քառլօ Անճելոտտի (2013-2015)
  Ռաֆայէլ Պենիտես (2015-2016)
  Զինետին Զիտան (2016-)

 Ակումբի Նախագահներու Ցանկ 

ԺամանակահատուածՆախագահ2009- Ֆլորենթինօ Փերես2006-2009 Ռամոն Կալտէրոն2000-2006 Ֆլորենթինօ Փերես1995-2000 Լորենսօ Սանս1985-1995 Ռամոն Մենտոսա1978-1985 Լուիս Տէ Քառլոս1943-1978 Սանտիակօ Պեռնապէու1940-1943 Անթոնիօ Սանդոս Պերալբա1936-1940 Ատոլֆօ Մելենտէզ1930-1935 Լուիս Ուսերա1926-1930 Լուիս Տէ Ուրկիլխօ1916-1926 Փետրօ Պարախէզ1908-1916 Ատոլֆօ Մելենտէզ1904-1908 Քառլոս Պատրոս1902-1904 Ժուան Պատրոս

 Կալակտիկոս 
Կալակտիկոս
 Ռաուլ Կոնսալէզ (1994-2010)
 Ռոպերթօ Քառլոս (1996-2007)
 Լուիս Ֆիկու (2000-2005)
 Զինետին Զիտան (2001-2006)
 Ռոնալտօ (2002-2007)
 Տէյվիտ Պեքեմ (2003-2007)

Նէօ Կալակթիկոս
 Քաքա (2009-2013)
 Քրիսթիանօ Ռոնալտօ (2009-ից)
 Քարիմ Պենզեմա (2009-ից)
 Ժապի Ալոնզօ (2009-ից)
 Կարէթ Պէյլ (2013-ից)

մինի|աջից|Ալֆրետօ Տի Սթեֆանօ
մինի|աջից|Ռաուլ Կոնսալէզ Պլանքօ
մինի|աջից|Լուիս Ֆիկու
մինի|աջից|Ռոնալտօ
մինի|աջից|Քրիսթիանօ Ռոնալտօ

 Յայտնի ֆութպոլիստներ 
 «Ոսկէ Գնդակի» Մրցանակակիրներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, արժանացած են France Football-ի «Ոսկէ Գնդակ» մրցանակին:
  Ալֆրետօ Տի Սթեֆանօ - 1957, 1959
  Ռայմոն Գոբա - 1958
  Լուիս Ֆիկու - 2000
  Ռոնալտօ - 2002
  Ֆապիօ Կանաւառօ - 2006

Հետեւեալ ֆութպոլիստները, հանդէս գալով Ռեալ Մատրիտի կազմին մէջ, արժանացած են ՖԻՖԱ-ի «Ոսկէ գնդակ» մրցանակին:
  Քրիսթիանօ Ռոնալտօ - 2013, 2014

 «Ոսկէ խաղակոշիկ» մրցանակակիրներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, արժանացած են «Ոսկէ խաղակոշիկ» մրցանակին:
  Ուկօ Սանչէզ - 1990
  Դաւոր Շուքէր - 1998
  Քրիսթիանօ Ռոնալտօ - 2011
  Քրիսթիանօ Ռոնալտօ - 2013
  Քրիսթիանօ Ռոնալտօ - 2014

 ԻՒԵՖԱ-ի Վարկածով Տարուան Լաւագոյն Ֆութպոլիստներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են ԻՒԵՖԱ-ի վարկածով տարուան լաւագոյն ֆութպոլիստ:
  Ֆերնանտօ Ռետոնտօ - 2000
  Զինետին Զիտան - 2002

 Եւրոպայի Լաւագոյն Ֆութպոլիստներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են Եւրոպայի լաւագոյն ֆութպոլիստ:
  Քրիսթիանօ Ռոնալտօ - 2013, 2014

 Յաղթականներու Լիկայի Լաւագոյն Գնդակ Յանձնողներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են Յաղթականներու Լիկայի լաւագոյն գնդակ հանցնողները:
  Ռաուլ - 2002/2003
  Լուիս Ֆիկու - 2004/2005
  Մեսութ Օզիլ - 2010/2011
  Քաքա - 2011/2012
  Անժէլ Տի Մարիա - 2013/2014

 Յաղթականներու Լիկայի Լաւագոյն Ռմբարկուներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են Յաղթականներու Լիկայի լաւագոյն ռմբարկուներ:
  Ալֆրետօ Տի Սթեֆանօ - 1957/1958
  Ֆերենց Պուշկաս - 1959/1960
  Ռաուլ - 1999/2000
  Քրիսթիանօ Ռոնալտօ - 2012/2013, 2013/2014 2014/2015

 ՖԻՖԱ-ի վարկածով տարուան լաւագոյն ֆութպոլիստներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են ՖԻՖԱ-ի վարկածով տարուան լաւագոյն ֆութպոլիստ:
  Լուիս Ֆիկու - 2001
  Ռոնալտօ - 2002
  Զինետին Զիտան - 2003
  Ֆապիօ Կանա առօ - 2006
  Քրիսթիանօ Ռոնալտօ - 2013
  Քրիսթիանօ Ռոնալտօ - 2014

 Մոնտիալի Լաւագոյն ֆութպոլիստներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են Մոնտիալի լաւագոյն ֆութպոլիստներ:
  Զինետին Զիտան - 2006

 Աշխարհի ակումբային առաջնութեան լաւագոյն ռմբարկուներ 
Հետեւեալ ֆութպոլիստները, հանդէս գալով Ռեալ Մատրիտի կազմին մէջ, դարձած են Աշխարհի ակումբային առաջնութեան լաւագոյն ռմբարկուներ:
  Նիքոլաս Անելքա - 2000

 Աշխարհի Յաղթականներ
Հետեւեալ ֆութպոլիստները, հանդիսանալով Ռեալ Մատրիտի ֆութպոլիստներ, դարձած են ֆութպոլի աշխարհի Յաղթականներ:
  Կիւնտեր Նետցեռ - 1974
  Ժորժէ Վալտանօ - 1986
  Ռոպերթօ Քառլոս - 2002
  Քրիսթիան Կարամպիօ - 1998
  Ֆապիօ Կանաւառօ - 2006
  Խաւի Ալոնզօ - 2010
  Ռաուլ Ալպիոլ - 2010
  Ալուարօ Արպելոա - 2010
  Իքեր Քասիաս - 2010
  Սերժիօ Ռամոս - 2010
  Սամի Խետիրա - 2014

 Եւրոպայի Յաղթականներ 
Հետեւեալ ֆութպոլիստները, հանդիսանալով Ռեալ Մատրիտի ֆութպոլիստներ, դարձած են ֆութպոլի Եւրոպայի Յաղթականներ:
  Ամարօ Ամանսիօ - 1974
  Իկնասիօ Զոքօ - 1964
  Ֆելիքս Ռուիս - 1964
  Ժոզէ Վիսենդէ Տրէյն - 1964
  Ուլի Շտիլիկէ - 1964
  Նիգոլա Անելքա - 2000
  Քրիսթիան Կարամպիօ - 2000
  Խաւի Ալոնզօ - 2012
  Ռաուլ Ալպիոլ - 2012
  Ալուարօ Արպելոա - 2012
  Իքեր Քասիաս - 2010, 2012
  Սերժիօ Ռամոս - 2010, 2012

 Ողիմպիական Յաղթականներ 
Հետեւեալ ֆութպոլիստները, հանդիսանալով Ռեալ Մատրիտի ֆութպոլիստներ, դարձած են ֆութպոլի Ողիմպիական Յաղթականներ:
  Միկել Լասա - 1992
  Ալֆոնզօ Բերես - 1992
  Լուիս Էնրիքէ - 1992
  Ժերեմի Նժիտապ - 2000
  Ֆերնանտօ Կակօ - 2008
  Էզեկել Գարա - 2008

 Առաջնութիւններ 
 Ազգային 
25pxԼա Լիկա:
25pxՅաղթական (32, ռեկորտ): 1931-32; 1932-33; 1953-54; 1954-55; 1956-57; 1957-58; 1960-61; 1961-62; 1962-63; 1963-64; 1964-65; 1966-67; 1967-68; 1968-69; 1971-72; 1974-75; 1975-76; 1977-78; 1978-79; 1979-80; 1985-86; 1986-87; 1987-88; 1988-89; 1989-90; 1994-95; 1996-97; 2000-01; 2002-03 2006-07; 2007-08; 2011-12
25pxՓոխյաղթական (21): 1929; 1933-34; 1934-35; 1935-36; 1941-42; 1944-45; 1958-59; 1959-60; 1965-66; 1980-81; 1982-83; 1983-84; 1991-92; 1992-93; 1998-99; 2004-05; 2005-06; 2008-09, 2009-10, 2010-11, 2012-13
25pxԳոբա Տէլ Ռեյ
25pxՅաղթական (20): 1905; 1906; 1907; 1908; 1917; 1934; 1936; 1946; 1947; 1961-62; 1969-70; 1973-74; 1974-75; 1979-80; 1981-82; 1988-89; 1992-93;2010-11, 2013-14, 2022/23
25pxՓոխյաղթական (20): 1903; 1916; 1918; 1924; 1929; 1930; 1933; 1940; 1943; 1958; 1959-60; 1960-61; 1967-1968; 1978-79; 1982-83; 1989-90; 1991-92; 2001-02; 2003-04;2012-13;
25pxՍուբըրգոբա Տէ Սպանիա
25pxՅաղթական (9): 1988, 1989*, 1990, 1993, 1997, 2001, 2003, 2012
25pxՓոխյաղթական (4): 1982, 1995, 2007, 2011
Էվի Դուարտէի Բաժակ
25pxՅաղթական (1): 1947
 25pxԳոբա Տէ լա Լիկա
25pxՅաղթական (1): 1984-85
25pxՓոխյաղթական (1): 1982-83
 Կանոնաւոր առաջնութիւն
25px Յաղթական (23, մրցանիշ)1904-05, 1905-06, 1906-07, 1907-08, 1909-10, 1912-13, 1915-16, 1916-17, 1917-18, 1919-20, 1921-22, 1922-23, 1923-24, 1925-26, 1926-27, 1928-29, 1929-30, 1930-31, 1931-32, 1932-33, 1933-34, 1934-35, 1935-36

 Մրցանակներ 

ՈՒԵՖԱ Յաղթականներու Լիկա
25pxՅաղթական (10, ռեկորտ): 1955-56*, 1956-57, 1957-58, 1958-59, 1959-60, 1965-66, 1997-98, 1999-00, 2001-02, 2013-14, 2015-16
25pxՓոխյաղթական (3): 1961-62, 1963-64, 1980-81
 ՈՒԵՖԱ Բաժակ 
25pxՅաղթական (2): 1984-85, 1985-86
 Բաժակակիրներու Բաժակ 
25px Փոխյաղթական (2): 1970-71, 1982-83
 ՈՒԵՖԱ Սուբըրբաժակ
25px Յաղթական (1): 2002
25px Փոխյաղթական (2): 1998, 2000
Միջմայրցամաքային Բաժակ
25px Յաղթական (3): 1960, 1998, 2002
25px Փոխյաղթական (2): 1966, 2000
 Աշխարհի փոքր Բաժակ
25px Յաղթական (2, մրցանիշ): 1952, 1956
25px Փոխյաղթական (1): 1963
 Լատինական Բաժակ
25px Յաղթական (2): 1955, 1957
 Իպերիա-ամերիկական Բաժակ
 25px Յաղթական (1, մրցանիշ): 1994
 Իպերիական Բաժակ
 25px Փոխյաղթական (1): 2000
 Ֆրանց Պեկենպաուէրի Բաժակ
25px Յաղթական (1): 2010
 Սանտիակօ Պեռնապէուի Բաժակ
25px Յաղթական (23, մրցանիշ): 1981, 1983, 1984, 1985, 1987, 1989, 1991, 1994, 1995, 1996, 1997, 1998, 1999, 2000, 2003, 2005, 2006, 2007, 2008, 2009, 2010, 2011, 2012
25px Փոխյաղթական (9): 1980, 1986, 1988, 1990, 1992, 1993, 2001, 2002, 2004

 Տե՛ս նաեւ 
 Ռեալ Մատրիտ ԲԱ
 ԻւԵՖԱ
 ԻւԵՖԱ Յաղթականներու Լիկա
 ԻՒԵՖԱ Եւրոպայի Լիկա

 Աղբիւրներ 

 Գիրքեր 






 Ռեալ Մադրիդ Ակումբի պաշտոնական կայքը   
 Ռեալ Մադրիդ ՈւԵՖԱ   
 Ռեալ Մադրիդ ՈւԵՖԱ Յաղթականներու Լիկա   
 Ռեալ Մադրիդ Լա Լիկա   

Ստորոգութիւն:Մատրիտ